Diari Oficial de la Generalitat Valenciana


Sumari del DOGV 3703, del 07-03-2000 (2000/1683)

Notificació de la resolució d’alçament de suspensió d’activitat.
----------------------------------------------------------------

### Dades del document

Número de DOGV
:   3703

Data del DOGV
:   07-03-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/1683


Organisme emissor
:   Conselleria de Sanitat

Tipus de document
:   Anunci

Notificació de la resolució d'alçament de suspensió d'activitat. [2000/X1683]
  
No ha sigut possible notificar de manera personal i directa a la persona interessada la Resolució del conseller de Sanitat, de 31 d'agost de 1999, recaiguda en l'expedient Pastelería Valenciana, SL. Es publica la resolució esmentada en el Diari Oficial de la Generalitat Valenciana compliment del que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú.
  
«Resolució d'alçament de la suspensió d'activitat
  
Primer. Amb data 1 de febrer, el conseller de Sanitat dictà una resolució per la qual suspenia temporalment l'activitat d'elaboració, emmagatzematge, envasament i distribució de productes de pastisseria, rebosteria i brioixeria, titularitat de Pastelería Valenciana, SL, situada al carrer del Riu Cérvol, núm. 22, Polígon Industrial el Barranquet, de la localitat de Manises, fins que no es repararen totes les deficiències observades en les actes d'inspecció i no s'obtinga la preceptiva autorització sanitària.
  
Segon. Amb data 12 d'agost de 1999, es fa una visita d'inspecció a l'establiment i es formalitza l'acta número 37622, en la qual es fa constar que l'empresa ha reparat les deficiències que havien motivat el cessament de l'activitat.
  
Amb data 27 d'agost de 1999, el director general de Salut Pública resol concedir l'autorització sanitària de funcionament i inscripció en el RGSA.
  
A aquests fets, hi són d'aplicació els següents:
  
Fonaments de dret
  
Primer. Aquesta Conselleria de Sanitat és competent per a dictar la present resolució segons que disposa la Llei 5/1983, de 30 de desembre, de Govern Valencià, així com el Decret 87/1999, de 30 de juliol, pel qual s'aprova el Reglament Orgànic i Funcional de la Conselleria de Sanitat.
  
Segon. Els articles 26.1 i 26.2 de la Llei 14/1986, de 25 d'abril, General de Sanitat, que regula l'adopció de mesures preventives per part de les autoritats sanitàries davant la sospita raonable de l'existència d'un risc imminent per a la salut.
  
Tercer. L'article 5.1 del Decret 44/1992, de 16 de març, pel qual es regula el procediment, les sancions i la competència sancionadora en relació amb les infraccions sanitàries i d'higiene alimentària, atribueix al conseller de Sanitat la competència d'ordenar la suspensió provisional de l'activitat per requerir-ho la salut pública i el seu alçament.
  
En virtut dels fets i vistes les normes aplicades en els fonaments jurídics i altres de general aplicació, resolc:
  
Alçar la suspensió temporal acordada el passat dia 1 de febrer de 1999, per haver-se acreditat que ha reparat completament les deficiències higièniques i sanitàries que l'havien motivada.
  
La present resolució exhaureix la via administrativa i s'hi pot interposar recurs contenciós administratiu en el termini de dos mesos comptadors des de l'endemà de la notificació i davant el Jutjat Contenciós Administratiu de València, seu de l'òrgan que dicta aquest acte, segons els articles 8, 14.1 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 31 d'agost de 1999.- El conseller de Sanitat: José Emilio Cervera Cardona».